16 താരങ്ങളുമായി ഇക്കുറിയും സ്പെയിന് തന്നെ മുന്നില് ഐഎസ്എല്ലില് പ്രാതിനിധ്യം കൂട്ടി ബ്രസീല് ഇന്ത്യന് സൂപ്പര് ലീഗിന്റെ എട്ടാം സീസണിലും വിദേശപ്രാതിനിധ്യത്തില് സ്പെയിന് തന്നെ മുന്നില്. ടീമുകള്ക്ക് ആകെ സൈന് ചെയ്യാവുന്ന വിദേശതാരങ്ങളുടെ എണ്ണം ഏഴില് നിന്ന് ആറാക്കി കുറച്ചെങ്കിലും ഐഎസ്എല്ലില് ഇപ്പോഴും സ്പാനിഷ് താരങ്ങള്ക്ക് തന്നെയാണ് മുന്തൂക്കം. പതിനൊന്ന് ക്ലബുകളുള്ള ഐഎസ്എല്ലില് ഇക്കുറി 16 താരങ്ങള് സ്പെയിന് നിന്നാണ്. കഴിഞ്ഞ സീസണില് ആകെ 24 സ്പാനിഷ് താരങ്ങളാണ് ഐഎസ്എല്ലില് കളിച്ചത്. പതിവുപോലെ എഫ്സി ഗോവ തന്നെയാണ് ഇക്കുറി കൂടുതല് സ്പാനിഷ് താരങ്ങളെ എത്തിച്ചത്. എഷ്യന് താരമൊഴികെ ഗോവയിലെ ബാക്കി അഞ്ച് വിദേശികളും സ്പെയിനില് നിന്നാണ്. നാല് സ്പാനിഷ് താരങ്ങളുള്ള ഒഡിഷയാണ് രണ്ടാം സ്ഥാനത്ത്. മൂന്ന് താരങ്ങളുള്ള ഹൈദരാബാദ് മൂന്നാമതും. കേരളാ ബ്ലാസ്റ്റേഴ്സ്, മുംബൈ സിറ്റി, നോര്ത്ത് ഈസ്റ്റ് യുണൈറ്റഡ്, എടികെ മോഹന് ബഗാന് എന്നീ ക്ലബുകളില് ഓരോ സ്പാനിഷ് താരം വീതമുണ്ട്. ചെന്നൈയിന് എഫ്സി, ബെംഗളുരു, ജെംഷദ്പുര്, ഈസ്റ്റ് ബംഗാള് എന്നീ നാല് ക്ലബുകളില് ഇക്കുറി സ്പാനിഷ് പ്രാതിനിധ്യമില്ല. കഴിഞ്ഞ സീസണില് ഈസ്റ്റ് ബംഗാളിലും നോര്ത്ത് ഈസ്റ്റിലും മാത്രമായിരുന്നു സ്പാനിഷ് താരങ്ങളില്ലാതിരുന്നത്. മാത്രവുമല്ല മിക്കവാറും ടീമുകളിലും കഴിഞ്ഞ സീസണില് ഒന്നിലേറെ സ്പാനിഷ് താരങ്ങളുണ്ടായിരുന്നു. വിദേശതാരങ്ങളുടെ എണ്ണം കുറയ്ക്കാന് തീരുമാനിച്ചതാണ് സ്പാനിഷ് താരങ്ങളുടെ വരവിനെ തടഞ്ഞ ഒരു ഘടകം. എന്നാല് ഇതിനുപുറമെ കോവിഡ് പ്രതിസന്ധിയും കാരണമായിട്ടുണ്ട്. സ്പെയിനടക്കം യൂറോപ്പിലെ പല വന് രാജ്യങ്ങളില് നിന്നും കളിക്കാര് കോവിഡ് ഭീതിയെത്തുടര്ന്ന് ഇന്ത്യയിലേക്ക് വരാന് തയ്യാറിയിട്ടില്ല. ഐഎസ്എല്ലിന് വേണ്ടി മാസങ്ങളോളം ബയോബബിളില് കഴിയേണ്ടിവരുമെന്നത് അരിഡെയിന് സന്റാനയടക്കം ചില താരങ്ങളെ ഇന്ത്യ വിടനും പ്രരിപ്പിച്ചു. ഐഎസ്എല് എട്ടാം സീസണില് പ്രധാന്യം കൂട്ടിയ ഒരു വിദേശരാജ്യം ബ്രസീലാണ്. ഇക്കുറി വിവിധ ക്ലബുകള്ക്കായി പത്ത് ബ്രസീല് താരങ്ങള് ഐഎസ്എല്ലിലുണ്ട്. കഴിഞ്ഞ സീസണില് ഇത് എട്ടായിരുന്നു. അലന് കോസ്റ്റ, ബ്രൂണോ റാമിറസ്, ക്ലെയ്റ്റന് സില്വ എന്നീ മൂന്ന് ബ്രസീല് താരങ്ങളുള്ള ബെംഗളുരുവാണ് ഇക്കാര്യത്തില് മുന്നില്. മുംബൈ സിറ്റി, ജെംഷദ്പുര് എഫ്സി എന്നിവര്ക്ക് രണ്ട് ബ്രസീല് താരങ്ങളുണ്ട്. ഇക്കുറിയെത്തിയ ബ്രസീലിയന് താരങ്ങളില് ഏറ്റവും ശ്രദ്ധേയ ട്രാക്ക് റെക്കോര്ഡുള്ളത് ഒഡിഷ സൈന് ചെയ്ത ജൊനാഥസ് ഡി ജെസ്യൂസിനാണ്.